Document ID: 32004D0687

KOMISJONI OTSUS,
6. oktoober 2004,
millega fikseeritakse 2004/2005. turustusaastaks teatava arvu hektarite jaoks liikmesriikide eraldiste suunav jaotus viinamarjaistanduste ümberkujundamiseks ja muutmiseks nõukogu määruse (EÜ) nr 1493/1999 alusel
(teatavaks tehtud numbri K(2004) 3661 all)
(2004/687/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, (1) eriti selle artikli 14 lõiget 1,
ning arvestades järgmist:
(1)
Viinamarjaistanduste ümberkujundamise ja muutmise eeskirjad on sätestatud määruses (EÜ) nr 1493/1999 ja komisjoni 31. mai 2000. aasta määruses (EÜ) nr 1227/2000, milles sätestatakse nõukogu määruse (EÜ) nr 1493/1999 (veinituru ühise korralduse kohta) üksikasjalikud rakenduseeskirjad seoses tootmisvõimsusega. (2)
(2)
Määrusega (EÜ) nr 1227/2000 kehtestatud finantsplaneerimise ning ümberkujundamis- ja muutmiskava rahastamises osalemise üksikasjalikes eeskirjades on sätestatud, et viidates eelarveaastale, osutatakse tegelikult liikmesriikide tehtud maksetele ajavahemikus 16. oktoober kuni järgmise aasta 15. oktoober.
(3)
Vastavalt määruse (EÜ) nr 1493/1999 artikli 14 lõikele 3 tuleb liikmesriikide eraldiste jaotusel võtta asjakohaselt arvesse ühenduse viinamarjakasvatusala suhtelist suurust kõnealuses liikmesriigis.
(4)
Määruse (EÜ) nr 1493/1999 artikli 14 lõike 4 rakendamiseks tuleks eraldised teha seoses teatava arvu hektaritega.
(5)
Määruse (EÜ) nr 1493/1999 artikli 13 lõike 3 alusel on ühenduse osalus ümberkujundamis- ja muutmiskulude kandmisel suurem piirkondades, mis on liigitatud eesmärgi 1 alla vastavalt nõukogu 21. juuni 1999. aasta määrusele (EÜ) nr 1260/1999, millega nähakse ette üldsätted struktuurifondide kohta. (3)
(6)
Arvesse tuleb võtta viinamarjakasvatajate saamata jäänud tulude hüvitamist ajal, kui viinamarjaistandus ei anna veel toodangut.
(7)
Vastavalt määruse (EÜ) nr 1227/2000 artikli 17 lõikele 5, kui liikmesriigi teatava eelarveaasta tegelikud kulud on alla 75 % esialgsest eraldisest, vähendatakse järgnevaks eelarveaastaks arvestatavaid kulusid ja vastavat üldpindala kolmandiku võrra selle määra ja kõnealuse eelarveaasta tegeliku kulude vahest. Seda sätet kohaldatakse 2004/2005. veiniaastal Kreeka suhtes, kelle kulutused 2004. eelarveaastal moodustavad esialgsest eraldisest 71,47 %.
(8)
Vastavalt määruse (EÜ) nr 1493/1999 artikli 14 lõikele 2 kohandatakse esialgseid eraldisi tegelike kulude ja liikmesriikide esitatud korrigeeritud kuluprognooside alusel, arvestades kava eesmärki ja olemasolevaid vahendeid,
ON VASTU VÕTNUD KÄESOLEVA OTSUSE:
Artikkel 1
Liikmesriikidele eraldised 2004/2005. turundusaastaks viinamarjaistanduste ümberkujundamiseks ja muutmiseks seoses teatava arvu hektaritega määruse (EÜ) nr 1493/1999 alusel sätestatakse käesoleva otsuse lisas.
Artikkel 2
Käesolev otsus on adresseeritud liikmesriikidele.
Brüssel, 6. oktoober 2004

Labels: 19
6